Srpski igrači Aljoša "Milica" Kovandžić i Stefan "Stefan" Nikolić su danas predstavljeni kao članovi novajlije u turskoj LoL ligi Bursaspor Esportsa koji je kupio slot od ekipe Macro Maniacs, pobednika baraža za ulaz u prvu ligu.

Fortuna eSports

Milica se već dugo vremena smatra kao najbolji League of Legends igrač u Srbiji, a jedan od razloga zašto je mogao da pokaže svoj maksimum u većini partija je odlična sinergija sa svojim junglerom. Zbog toga su on i Stefan zajedno u paketu prešli u tek formirani tim Bursaspora, esport sekcije slavnog fudbalskog kluba iz Turske.

Turska je jedna od prvih zemalja u Evropi u kojoj su fudbalski klub počeli da se zanimaju za LoL esporta, zbog čega je došlo do formiranja timova od strane najpoznatijih klubova u zemlji - Fenerbahchea i Besiktasa. Da u ligu nisu došli samo kao posmatrači, najbolje je pokazao Fenerbahce koji je osvojio titulu 2017 letnje sezone i uspeo da se plasira na Svetsko prvenstvo 2017, što ni jednom drugom turskom klubu nije prošlo do tad.

Turska je verovatno i najjača liga u Evropi posle EU LCS lige, većina timova u prošloj sezoni je imala po dva korejska igrača u svojim redovima i opšte je poznato da Turci ne štede kada je LoL u pitanju, zbog čega ne čudi da su Milica i Stefan prihvatili njihovu ponudu, iako je kako nezvanično saznajemo Milica imao ponude iz raznih delova sveta, pa čak i iz Amerike.

Milica je kao igrač Melting Pointa/Insticta/SBB-a/KlikTecha, osvojio sve što se može osvojiti na Balkanu, sve tri titule Fortuna Championship Series lige i obe titule prvaka Esports Balkan Lige, a sada je pred njim veliki izazov, da se dokaže u jednoj od najjačih liga na svetu, kao predvodnik potpuno novog tima.

League of Legends Takımımız Orta Koridor Oyuncusu Aliosa “MILICA” Koyandzic! Aramıza Hoşgeldin! #vadiartikdahatehlikelipic.twitter.com/OO2mjqnRBB — Bursaspor Esports (@BursasporEsport) June 6, 2018

Interesantno je da će ekipa imati i jednog do sada nepoznatog igrača, u pitanju je top lejner Onurcan "Ragner" Aslan kome je ovo prvi profesionalni tim za koji nastupa, dok će ostatak ekipe kompletirati Šveđanin turskog porekla Volan "Hades" Dincer, bivši član nordijske ekipe Packa Pappas i nemački support (takođe poreklom iz Turske) Baris "Tolerant" Cepnioglu koji je nastupao za najveće turske timove kao što su Dark Passage, SupeRMassive eSports i Besiktas e-Sports Club.